ลักษณะการประกอบธุรกิจ

(1) ความเป็นมา

บริษัท น้ำมันพืชไทย จำกัด (มหาชน) ได้จัดตั้งขึ้นเมื่อวันที่ 28 มีนาคม 2528 โดยตระกูล
“วิทยฐานกรณ์” โดยเริ่มแรก บริษัทฯมีโรงงานสกัดและกลั่นน้ำมันถั่วเหลืองที่กำลังการผลิต 400
ตันเมล็ดถั่วเหลืองต่อวัน ต่อมาในปี 2533 บริษัทฯได้เข้าไปซื้อทรัพย์สินของ บริษัท
โรงกลั่นน้ำมันนครไชยศรี จำกัด และได้ทำการขยายกำลังการผลิต ทำให้มีกำลังการผลิตรวมเป็น
800 ตันเมล็ดถั่วเหลืองต่อวัน ในวันที่ 12 พฤศจิกายน 2533
จดทะเบียนเข้าเป็นบริษัทจดทะเบียนในตลาดหลักทรัพย์แห่งประเทศไทย ในปี 2535 ลงทุนในบริษัท
น้ำมันบริโภคไทย จำกัด ในสัดส่วน 14% ปี 2536 ลงทุนในบริษัท พรอดดิจิ จำกัด ในสัดส่วน 43%
ปี 2537 ลงทุนใน บริษัท ไทย เวทเจ็ดเทเบิล ออยล์ อินเตอร์เนชั่นแนล จำกัด ในสัดส่วน 65% ปี
2540 บริษัทฯ ได้ทำการปรับปรุงเพิ่มเติมเครื่องจักร ขยายกำลังการผลิตเป็น 1,500 ตันต่อวัน
ทำให้บริษัทเป็นผู้ที่มีกำลังการผลิตน้ำมันถั่วเหลืองสูงที่สุดในประเทศไทย ปี 2541 บริษัทฯ
ได้รับการรับรองระบบการบริหารคุณภาพ ISO 9002
เป็นรายแรกของประเทศไทยในอุตสาหกรรมน้ำมันพืช ในปี 2542 ได้ลงทุนสร้างโรงงาน 3 เฟสที่
1 สำหรับใช้เป็นคลังสินค้าและไซโลเก็บวัตถุดิบ ในปี 2543 บริษัทฯได้ขยายกำลังการผลิตเพิ่มเป็น
2,000 ตัน เมล็ดถั่วเหลือง/วัน และได้รับมาตรฐาน ISO 14001
เป็นระบบมาตรฐานการจัดการด้านสิ่งแวดล้อม ต่อมาในปี 2544
บริษัทได้ขยายกำลังการผลิตโรงงานที่ 3 ในส่วนของโรงสกัดเพิ่มขึ้นอีก 1,500 ตัน
เมล็ดถั่วเหลือง/วัน ทำให้บริษัทมีกำลังการผลิตรวมถึง 3,500 ตัน เมล็ดถั่วเหลือง/วัน และในปี
2545 บริษัทได้รับการรับรองระบบ HACCP (Hazard Analysis Critical Control Point)
หรือ วิธีการวิเคราะห์อันตรายและจุดวิกฤติที่ต้องควบคุมในการผลิตอาหารและระบบ GMP (Good
Manufacturing Process) หรือวิธีการที่ดีในการผลิต และในปี 2546
บริษัทได้รับการรับรองระบบบริหารคุณภาพ ISO 9001 : 2000

ลักษณะการประกอบธุรกิจ

บริษัท น้ำมันพืชไทย จำกัด (มหาชน) เป็นผู้ประกอบการอุตสาหกรรมการเกษตร ผลิตสินค้าหลัก 5
ชนิด ดังนี้

1.  กากถั่วเหลือง ใช้เป็นวัตถุดิบหลักในการผลิตอาหารสัตว์ กากถั่วเหลืองของบริษัทฯ
    จำหน่ายภายใต้ชื่อ “ทีวีโอ ไฮโพรมิล”
    เป็นผลิตภัณฑ์ที่ได้รับการยอมรับอย่างกว้างขวางในวงการอุตสาหกรรมการเลี้ยงสัตว์
    เนื่องจากมีคุณภาพสูง สม่ำเสมอ และ ได้มาตรฐาน

2.  น้ำมันถั่วเหลืองตรา “องุ่น” เป็นน้ำมันพืชที่ผลิตจากถั่วเหลือง 100%
    ใช้สำหรับปรุงอาหารในครัวเรือน
    และยังเป็นวัตถุดิบหลักที่สำคัญของอุตสาหกรรมผลิตอาหารสำเร็จรูปต่างๆ เช่น
    อุตสาหกรรมผลิตปลากระป๋อง อุตสาหกรรมผลิตน้ำพริกเผา และอื่นๆ
    เป็นน้ำมันถั่วเหลืองที่ได้รับความไว้วางใจจากผู้บริโภคและอุตสาหกรรมต่างๆ เป็นอย่างมาก
    เนื่องจากคุณภาพที่ไม่เป็นไข และให้คุณค่าทางโภชนาการที่ดีต่อสุขภาพ

3.  ฟูลแฟตซอย เป็นวัตถุดิบหลักใช้ผสมอาหารเพื่อเลี้ยงลูกสุกรและไก่ ภายใต้ชื่อ “ทีวีโอ
    ฟูลแฟตซอย”

4.  เลซิติน เป็นวัตถุดิบผสมในอาหารกุ้ง

5.  ดีฮัล ซอยมีล เป็นวัตถุดิบอาหารสัตว์ที่มีโปรตีนและคุณค่าอาหารอื่น ๆ สูง ใช้สำหรับเลี้ยงสัตว์
    เพื่อการเติบโตและการให้ผลผลิตสูงสุด

บริษัทย่อย

บริษัท พรอดดิจิ จำกัด

ดำเนินธุรกิจผลิตและจำหน่ายขวดพลาสติก PET เพื่อใช้สำหรับบรรจุอาหารและเครื่องดื่ม
รวมถึงน้ำมันพืชของบริษัทฯ โดยจำหน่ายให้กับทั้งบริษัท และลูกค้าภายนอก คุณสมบัติของขวด PET
มีความเหนียว ใส ทนต่อกรดและด่าง ป้องกันการซึมผ่านของก๊าซได้ดี
ทำให้ถนอมรักษารสชาติของอาหารและคุณภาพของอาหารและเครื่องดื่มได้ดี
ปัจจุบันมียอดขายประมาณ 190 ล้านบาทต่อปี ในอนาคตบริษัทจะยังคงพัฒนาอย่างต่อเนื่อง
เพื่อเพิ่มประสิทธิภาพและประโยชน์ใช้สอยมากขึ้น ซึ่งจะช่วยในการขยายตลาดและฐานลูกค้า

แนวโน้มอุตสาหกรรมนี้จะมีการขยายตัวถึง 10% ต่อปี ภาวะการแข่งขันในปีต่อไปค่อนข้างสูง
โดยเฉพาะอย่างยิ่ง การแข่งขันในด้านราคา เนื่องจากราคาวัตถุดิบมีแนวโน้มปรับตัวสูงขึ้น
บริษัทจึงได้มีมาตรการเตรียมเพื่อรับมือภาวะดังกล่าวด้วยการลดต้นทุนในทุก ๆ ด้าน
และปรับปรุงกระบวนการผลิตให้มีประสิทธิภาพมากขึ้น รวมทั้งการแสวงหาตลาดใหม่
เพื่อเป็นการเพิ่มยอดขายของบริษัท

ในรอบปี 2546 ที่ผ่านมา บริษัทฯ ได้เพิ่มสายผลิตภัณฑ์ใหม่คือ ถ้วยพลาสติก PP
สำหรับบรรจุน้ำดื่มและน้ำผลไม้ ทั้งนี้เพื่อให้บริการลูกค้าเดิมได้มากขึ้น
และเป็นการขยายฐานลูกค้าใหม่ด้วย

บริษัท น้ำมันบริโภคไทย จำกัด

เป็น ผู้ผลิตและจำหน่ายน้ำมันรำข้าวตรา ” คิง”

บริษัท ไชน่าไทยเวทเจ็ดเทเบิ้ล ออยล์ (อู่ฮั่น) จำกัด

ดำเนินการผลิตและจำหน่ายน้ำมันพืชและกากที่ผลิตจากเมล็ดถั่วเหลืองและเมล็ดเรพซีด
(Rapeseed) มีโรงงานอยู่ที่เมืองอู่ฮั่น มณฑลหูเป่ย ประเทศจีน โดยมีกำลังการสกัดวัตถุดิบ 700
ตัน/วัน และสายการกลั่นน้ำมันพืช 250 ตัน/วัน
น้ำมันพืชที่ผลิตจะขายโดยผู้ซื้อจะนำถังหรือบรรจุภัณฑ์อื่น ๆ มาบรรทุกน้ำมันเอง นอกจากนี้
บริษัทยังขายน้ำมันในลักษณะบรรจุภัณฑ์สำเร็จรูปขนาด 5 ลิตร ภายใต้เครื่องหมายการค้า “องุ่น”
ด้วย ส่วนกากเรพซีด 40% เป็นการส่งออก 60%
จะขายให้อุตสาหกรรมอาหารสัตว์ในเมืองที่โรงงานตั้งอยู่ และขายไปสู่แหล่งเลี้ยงสัตว์อื่น ๆ
ในประเทศจีน

บริษัท ไทย เวทเจ็ดเทเบิ้ล ออยล์ อินเตอร์เนชั่นแนล จำกัด

เป็นบริษัท Holding Company ที่จัดตั้งขึ้นโดยมีวัตถุประสงค์เพื่อเข้าไปลงทุนในบริษัทต่างๆ
ในต่างประเทศ

 โครงสร้างการถือหุ้นของกลุ่มบริษัท

โครงสร้างรายได้

+-----------------+----------+------+-----+----+----+----+----+----+
| ประเภทผลิตภัณฑ์    | ดำเ      | %การ | 2   | %  | 25 | %  | 25 | %  |
|                 | นินการโดย | ถือหุ้น | 546 |    | 45 |    | 44 |    |
+-----------------+----------+------+-----+----+----+----+----+----+
| รายได้จากกา      |          |      |     |    |    |    |    |    |
| รขายภายในประเทศ |          |      |     |    |    |    |    |    |
+-----------------+----------+------+-----+----+----+----+----+----+
| น้ำมันถั่วเหลือง     | TVO      | 100  | 2,  | 1  | 1  | 1  | 1  | 1  |
|                 |          |      | 496 | 9. | ,6 | 8. | ,4 | 6. |
|                 |          |      |     | 91 | 26 | 92 | 85 | 55 |
+-----------------+----------+------+-----+----+----+----+----+----+
| กากถ            | TVO      | 100  | 5,  | 4  | 3  | 3  | 3  | 3  |
| ั่วเหลืองและกากดีฮัล |          |      | 394 | 3. | ,0 | 5. | ,1 | 4. |
|                 |          |      |     | 04 | 37 | 32 | 05 | 60 |
+-----------------+----------+------+-----+----+----+----+----+----+
| ฟูลแฟตซอยและอื่นๆ  | TVO      | 100  | 2,  | 2  | 2  | 2  | 2  | 2  |
|                 |          |      | 954 | 3. | ,1 | 5. | ,3 | 6. |
|                 |          |      |     | 57 | 72 | 26 | 68 | 38 |
+-----------------+----------+------+-----+----+----+----+----+----+
| รายได้จากกา      |          |      |     |    |    |    |    |    |
| รขายในต่างประเทศ |          |      |     |    |    |    |    |    |
+-----------------+----------+------+-----+----+----+----+----+----+
| น้ำมันและกาก      | TVO      | 65   | 1,  | 1  | 1  | 2  | 2  | 2  |
|                 | CHINA    |      | 690 | 3. | ,7 | 0. | ,0 | 2. |
|                 |          |      |     | 48 | 63 | 50 | 17 | 47 |
+-----------------+----------+------+-----+----+----+----+----+----+
| รวม             |          |      | 12, | 1  | 8  | 1  | 8  | 1  |
|                 |          |      | 534 | 00 | ,5 | 00 | ,9 | 00 |
|                 |          |      |     |    | 98 |    | 75 |    |
+-----------------+----------+------+-----+----+----+----+----+----+

เป้าหมายการดำเนินธุรกิจ

  บริษัทมีเป้าหมายในการดำเนินธุรกิจ ดังนี้

1.  การรักษาความเป็นผู้นำในตลาดกากถั่วเหลือง และน้ำมันถั่วเหลืองทั้งในและต่างประเทศ

2.  ให้บริการ และส่งมอบสินค้าอย่างรวดเร็วและตรงเวลา

3.  ขยายกำลังการผลิตในส่วนของโรงงานสกัดเพิ่มอีก 500 ตันวัตถุดิบ/วัน
    ซึ่งจะแล้วเสร็จภายในปี 2547 โดยจะส่งผลให้บริษัทมีกำลังการผลิตรวมทั้งหมด 4,000
    ตันวัตถุดิบ/วัน

4.  นโยบายในการทำวิจัยและพัฒนาเพื่อคิดค้นผลิตภัณฑ์ใหม่ ๆ อย่างต่อเนื่อง
    โดยเฉพาะผลิตภัณฑ์ที่เกี่ยวกับอาหารสัตว์
    เพื่อรองรับตลาดอาหารสัตว์ที่ยังมีปริมาณความต้องการอีกมาก